OpenLLM-France/wikimedia huggingface dataset:
# Aureo (txanpona)

Aureoa (latinez aureus eta pluralean aurei) Antzinako Erromako urrezko txanpon bat izan zen, zilarrezko 25 denarioren baliokidea. K. a. I. mendeaz geroztik etenik gabe jaulki zen, harik eta IV. mendean bizantziar solidoak ordeztu zuen arte. Aureoak denarioaren antzeko neurria zuen gutxi gorabehera; hala ere, urrezkoa zenez, dentsitate handiagokoa eta astunagoa zen.

## Bilakaera

Erromatar Inperioan zehar ibili zen txanponik baliotsuena izan zen, eta garai horretan urrez egindako pieza bakanetakoa. Bere izenak, hain zuzen ere, fabrikatuta zegoen metalari egiten dio erreferentzia. Txanpon hori Erromatar Errepublikaren azken garaian bazegoen ere, garai inperialean hartzen du garrantzi handiena, garai horretako moneta-sistema erromatarraren buruan. Urrezko urre bat 25 denarioren baliokidea zen, zilarrezko txanpon erromatar nagusia eta garai klasikoan gehien hedatu zen piezetako bat. Urreak ere 100 sestertzio eta 400 as-etako balioa zuen.
Julio Zesarren garaitik aurrera, aureoa askoz sarriago txanpondu zen. Zesarrek txanponaren pisua erromatar libraren (8 gramoren baliokidea gutxi gora-behera) berrogeirenean ezarri zuen. Neron enperadorearen agintaldian, aureoaren pisua erromatar libraren berrogeita bostenera murriztua izan zen.
Marko Aurelio enperadore filosofoaren agintaldian, aureoaren ekoizpena jaitsi egin zen, eta Karakalarenean berriz murriztu zen bere pisua erromatar libraren berrogeita amarrenera.
309an bizantziar solidoak hartu zuen bere ordezkoa, Konstantino Handiaren agintaldian.

## Ikus, gainera

* Semis
* Sestertzio
* As

## Erreferentziak

* ↑ (Gaztelaniaz) Amics, Taulell. (2023-01-30). «"Áureo"» Amics Museu Nacional (Noiz kontsultatua: 2024-10-30).

## Kanpo estekak

* Datuak: Q476078
* Multimedia: Aureus / Q476078
# Majapahit Inperioa

Majapahit Inperioa (javeraz: ꦏꦫꦠꦺꦴꦤ꧀ꦩꦗꦥꦲꦶꦠ꧀, Karaton Majapahit, indonesieraz: Kerajaan Majapahit) Insulindiako erresuma hinduista izan zen, hiriburua Javako ekialdean zuena. Raden Wijayak fundatu zuen, 1293an, eta Hayam Wuruk-en agintaldian, 1350-1389 bitartean, erdietsi zuen hedapenik handiena; urte horietan, mendean izan zituen Malaysiako penintsulako, Sumatrako eta Borneoko itsasaldeak.

## Erreferentziak

* ↑ A Short History of Majapahit Kingdom. eastjava.com (Noiz kontsultatua: 2016-10-7).

## Kanpo estekak

* Datuak: Q49326
* Multimedia: Majapahit Empire / Q49326
# Lorena Nogal

Lorena Nogal (Bartzelona, Katalunia, 1984) bartzelonar dantzaria, koreografoa eta zuzendari artistikoa da. 2024ko Dantza Sari Nazionala irabazi zuen interpretazio kategorian.

## Bizitza

Bartzelonan jaio zen, 1984an. 2005ean, Bartzelonako Antzerki Institutuan dantzari graduatu zen. IT Dansa konpainian ere trebatu zen.

### Ibilbidea

Bere ibilbidean, hizkuntza eszeniko berriak bilatu ditu, diziplina ugaridun ikuspegiarekin, giza mugimenduaren mugak arakatu eta, horrekin batera, antzerki-elementuak eta arte bisualak integratua.
15 urtetik gora egin ditu Marcos Moraurekin batera La Veronal talde artistikoan lanean. Gelabert-Azzopardi eta Lanònima Imperial konpainietan ere lan egin du. 2018an, HOTEL Colectivo Eszenico proiektua sortu zuen, besteak beste, Marie Gyselbrecht, Quim Bigas eta Lisi Estaràsekin batera.
Koreografo sorkuntzen artean daude El elogio de la fisura, Sismògraf, Temporada Alta eta Dansa Metropolitana jaialdietan erakutsi zena, Sonoma, Pasionaria, Opening Night edo Alegorias, el límite y sus mapas, azken lan hau Paula Comitre dantzariarekin lankidetzan, 2022an Chaîl-eko Antzoki Nazionalean aurkeztu zen.
Irakaskuntzan ere jardun du, La Veronalekin batera garatu zuen KOVA metodoarekin lotutako ikastaroak eman zituen.

## Sariak eta aintzatespenak

* 2016an, Kataluniako Kritikaren Sarietan emakumezko interprete onenaren saria jaso zuen.
* 2024an, Kultura eta Kirol Ministerioak Dantzako Sari Nazionala izendatu zuen Interpretazio modalitatean, 30.000 euroko saria, eta Luz Arcas saritu zuten Sorkuntza kategorian.
* 2024an, Arte Eszenikoen Talía Sarietan emakumezko interprete onenaren saria jaso zuen.

## Erreferentziak

* 1 2 3 4 5 6 7 8 9 10 11 «Lorena Nogal y Luz Arcas, Premios Nacionales de Danza 2024» www.cultura.gob.es.
* ↑ (Gaztelaniaz) FRUTOS, MARÍA G.. (2024-10-21). «Quién es Lorena Nogal, la artista invitada hoy a 'La Revuelta' con David Broncano» RTVE.es (Noiz kontsultatua: 2024-10-30).
* ↑ (Gaztelaniaz) País, El. (2024-10-07). «Lorena Nogal y Luz Arcas ganan los Premios Nacionales de Danza de 2024» El País (Noiz kontsultatua: 2024-10-30).
* 1 2 FRUTOS, MARÍA G.. (2024-10-21). «Quién es Lorena Nogal, la artista invitada hoy a 'La Revuelta' con David Broncano» RTVE.es.
* ↑ ISSN https://www.cultura.gob.es/actualidad/2024/10/241007-premio-nacional-danza.html..
* ↑ «El jurado ha destacado a Nogal como “una de las intérpretes de mayor influencia e impacto cultural en el panorama dancístico” y a Arcas por su “mirada poliédrica y la versatilidad de su danza”» www.entradasinaem.es (Noiz kontsultatua: 2024-10-30).
* ↑ País, El. (2024-10-07). «Lorena Nogal y Luz Arcas ganan los Premios Nacionales de Danza de 2024» El País.
* ↑ Pastor, Álvaro. (2024-10-22). «Danza vanguardista y un proyecto de inclusión artística: ¿quién es Lorena Nogal, protagonista en 'La Revuelta'?» El Periódico de España.

## Ikus, gainera

* Manuela Carrasco
* Melania Olcina

## Kanpo estekak

* Lorena Nogalen emanaldia, La Revueltan (RTVE Play).
* Datuak: Q130611568
# Moeve

Moeve -lehen Compañía Española de Petróleos, S.A (Cepsa)- petrolio-industriako enpresa espainiarra da. 1929an sortua, espainiar lehenengo petrolio-konpainia pribatua izan zen. Cepsa, fakturazioa kontuan hartuz, Espainiako hirugarren industria-taldea da eta, bere sektorean, munduko 35 enpresa handienetako bat da eta Europako lehen hamarren artean dago. Konpainiak hiru findegi- "Tenerife" (1930), "San Roque" (1967) eta "La Rábida" (1967)- eta bi petrokimika ditu Espainian.

## Kanpo estekak

* Datuak: Q608819
* Multimedia: CEPSA / Q608819
# Semis

Semis-a antzinako erromatar moneta-sistemarekin sortu zen, zeina merkataritzaren oinarria baitzen. Erromatar Errepublikaren garaian, Saturnoren burua zeraman brontzezko txanpon bat zen, as libralaren 1/2ren baliokidea, eta S (= 6 ontzako) marka zuen. Inperioaren garaian, semisa brontzezko (6,8 g) eta letoizko edo orikalkoko (3,4 g) serie bikoitz batean sortu zen.
Inperioaren garaian, aurrealdean, Augusto Cesarren buru ereinozduna erakusten ohi du eskuinerantz begira dagoela. Atzealdean, hiru ikono militar estanpatzen ziren; aquiila (goialdean arrano baten eskultura duen makila) bat eta 2 signa (zutoihal).

## Erreferentziak

* ↑ «Semis - EcuRed» www.ecured.cu (Noiz kontsultatua: 2024-10-30).

## Ikus, gainera

* As
* Aureo
* Sestertzio

## Kanpo estekak

* Instituto de Educación Secundaria de Coria (2012-11-18): "Monedas romanas". Clásicas Alagón. Coia (Caceres)
* Datuak: Q1249093
* Multimedia: Semissis / Q1249093
# Eneko Goia

Eneko Goia Laso (Donostia, Gipuzkoa, 1971ko urriaren 30a) politikaria da, jelkidea, Zuzenbidean lizentziaduna. 2015. urteaz geroztik, Donostiako alkatea. VIII. legegintzaldian, EAJko eusko legebiltzarkidea izan zen. EAJ alderdiaren baitan, Gipuzkoako burukidea da.

## Bizitza

Eneko Goia Donostiako Amara auzoan jaio zen 1971ko urriaren 30ean. Ikasketak Ikasbide Ikastolan eta Barandiaran Lizeoan egin zituen. Zuzenbide lizentziatura Euskal Herriko Unibertsitatean burutu zuen eta ondoren Europar Batasuneko Zuzenbidean diplomatu zen Deustuko Unibertsitatean.

## Ibilbide politikoa

Eneko Goia 1989an hasi zen politikan, 18 urte zituela, EAJren Euzko Gaztedi gazte erakundeko kide egin zenean. 2005eko apirileko hauteskundeetan Eusko Legebiltzarreko Gipuzkoako parlamentari hautatu zuten. Bitartean, EAJko Gipuzko Buru Batzarrako burukide ere izendatu zuten. 2007-2011 bitartean, Gipuzkoako Foru Aldundiko Bide Azpiegituretako Diputatu eta Donostiako Udaleko zinegotzi 2011tik 2015era. Lau urte horretan, Donostiako orduko alkate Juan Karlos Izagirreren (Bildu) aurka oposizio gogorra egin zuen, PSEren laguntzarekin. 2015eko Hego Euskal Herriko udal eta foru hauteskundeetan, 29.029 boto eta 9 zinegotzirekin, berak zuzendutako EAJko zerrendak eskuratu zuen boto gehien Donostian, eta, 2015eko ekainaren 13an, Donostiako alkate aukeratu eta izendatu zuten.

## Idazlanak

* Bestelako Donostia: hiri hobetzeko ideiak eta proiektuak. 2015

## Erreferentziak

* ↑ «Eneko Goia, Donostiako alkate berria», EITB.eus.
* Datuak: Q12256843
* Multimedia: Eneko Goia Laso / Q12256843
# Julian Alustiza

Julian Alustiza Jauregi, Aztiri (Gabiria, Gipuzkoa, 1913ko urriaren 30a - Arantzazu, Gipuzkoa, 2005eko maiatzaren 11), euskal idazle, poeta eta sermoilaria izan zen. Gabiri herriko Aztiri auzoan jaio zen eta hau goitizentzat zuen. Etxetxo baserrian jaio zen. Valladoliden apaiz frantziskotar ordenatu zen eta Tolosa eta Zarauzko komentuetako nagusia izan zen.
Sermoilaritzan dohain berezia zuen, erabiltzen zuen hizkuntza aberatsarengatik. Gaztelan, Erriberan, Arantzazu eta Gipuzkoa eta Nafarroa hainbat herritan ibilitakoa. Azken 50 urteak Arantzazun eman zituen.

## Lanak
### Kronika

* Lihoaren penak eta nekeak, (1981, Jakin)
* Euskal baserriaren inguruan, (1985, EFA)

## Poesia

* Bizinahiaren arnasa, (2004, Arantzazu)

## Ikus, gainera

* Gipuzkoako idazleen zerrenda

## Kanpo estekak

* Julian Alustiza literaturaren zubitegian
* Datuak: Q12261129
# Rafa Egiguren

Rafa Egiguren (Hernani, Gipuzkoa, 1948ko urriaren 30a - ) euskal idazlea da.

## Lanak
### Nobela

* Ilargia putzuan ageri (1990, Erein)
* Chevrolet tropikala (2007, Susa)

### Poesia

* Txipiroiren bat edo beste (1981, Ustela)
* Mugarrien garraioan (1986, Susa)
* XX. mendeko poesia kaierak - Rafa Egiguren (2002, Susa): Koldo Izagirreren edizioa

### Itzulpena

* Mandarin dotore (2003, Paper Hotsak)

## Erreferentziak

* ↑ http://kritikak.armiarma.eus/?p=4043

## Kanpo loturak

* Rafa Egiguren literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12266407
# 1136
## Jaiotzak

* Ekainaren 29a – Petronila Aragoikoa, Aragoiko erregina (h. 1173).
* Amalariko I.a Jerusalemgoa, Jerusalemgo erregea (h. 1174).

## Heriotzak

* Abenduaren 14a – Harald IV.a Norvegiakoa, Norvegiako erregea (j. c. 1102).
* Abraham bar Hiyya, matematikari eta astronomo judua (j. 1070).

## Kanpo estekak

* Datuak: Q19599
* Multimedia: 1136 / Q19599
# LKN

LKN akronimoak hauetako bati erreferentzia egin diezaioke:
* Lanaren Konfederazio Nazionala (CNT-AIT) (batzuetan CNT-LKN)
* Lanaren Konfederazio Nagusia (CGT-LKN)
* LKN (artista), Iruñeko artista anonimoa.
# Interstate 20

Interstate 20 Ameriketako Estatu Batuetako mendebaldetik ekialdera doan estatuarteko autobidea da. 2.477,39 km-ko luzera du, Kentetik (Texas) Florencera (Hego Carolina) du ibilbide. Texas, Luisiana, Misisipi, Alabama, Georgia eta Hego Carolina estatuetatik igarotzen da. Igarotzen dituen hiri nagusiak hauek dira:
* El Paso (Texas) (I-10ren bidez)
* Abilene (Texas)
* Fort Worth (Texas)
* Dallas (Texas)
* Shreveport (Luisiana)
* Monroe (Luisiana)
* Vicksburg (Misisipi)
* Jackson (Misisipi)
* Meridian (Misisipi)
* Tuscaloosa (Alabama)
* Birmingham (Alabama)
* Atlanta (Georgia)
* Augusta (Georgia)
* Columbia (Hego Carolina)
* Florence (Hego Carolina)

## Kanpo estekak

* Datuak: Q93686
* Multimedia: Interstate 20 / Q93686
# Interstate 22

Interstate 22 Ameriketako Estatu Batuetako mendebaldetik ekialdera doan estatuarteko autobidea da. 342,79 km-ko luzera du, Memphistik (Tennessee) Birminghamera (Alabama) du ibilbide. Texas, Luisiana, Misisipi, Alabama, Georgia eta Hego Carolina estatuetatik igarotzen da. Igarotzen dituen hiri nagusiak hauek dira:
* Memphis (Tennessee)
* Holly Springs (Misisipi)
* New Albany (Misisipi)
* Tupelo (Misisipi)
* Hamilton (Alabama)
* Winfield (Alabama)
* Jasper (Alabama)
* Birmingham (Alabama)

## Kanpo estekak

* Datuak: Q876768
* Multimedia: Interstate 22 / Q876768
# Interstate 65

Interstate 65 Ameriketako Estatu Batuetako hegoaldetik iparraldera doan estatuarteko autobidea da. 1.427,97 km-ko luzera du, Mobiletik (Alabama) Garyra (Indiana) du ibilbide. Alabama, Tennessee, Kentucky, eta Indiana estatuetatik igarotzen da. Igarotzen dituen hiri nagusiak hauek dira:
* Mobile (Alabama)
* Montgomery (Alabama)
* Birmingham (Alabama)
* Huntsville (Alabama)
* Nashville (Tennessee)
* Louisville (Kentucky)
* Indianapolis (Indiana)
* Gary (Indiana)
* Chicago (Illinois)

## Kanpo estekak

* Datuak: Q94403
* Multimedia: Interstate 65 / Q94403
# Interstate 85

Interstate 85 Ameriketako Estatu Batuetako hegoaldetik iparraldera doan estatuarteko autobidea da. 1.076,25 km-ko luzera du, Montgomerytik (Alabama) Petersburgera (Virginia) du ibilbide. Alabama, Georgia, Hego Carolina, Ipar Carolina eta Virginia estatuetatik igarotzen da. Igarotzen dituen hiri nagusiak hauek dira:
* Montgomery (Alabama)
* Atlanta (Georgia)
* Greenville (Hego Carolina)
* Spartanburg (Hego Carolina)
* Charlotte (Ipar Carolina)
* Greensboro (Ipar Carolina)
* Durham (Ipar Carolina)
* Petersburg (Virginia)

## Kanpo estekak

* Datuak: Q94914
* Multimedia: Interstate 85 / Q94914
# Alaskako autobidea

Alaskako autobidea, Alaskar autobidea, Alaskar-Kanadiar autobidea edo ALCAN autobidea, AEBetako lurralde nagusia eta Alaska estatua Kanadan barna elkarlotzen dituen autobidea da. 1947an eraikitzetik amaitu zen eta denera 2.700 kilometro luze ditu.
Kanadako Columbia Britainiarra probintziako Dawson Creek udalerrian hasi eta Alaskako Delta Junction udalerrian amaitzen da.
* Datuak: Q628076
* Multimedia: Alaska Highway / Q628076
# Hydropus subalpinus

Hydropus subalpinus Marasmiaceae familiako onddo espezie bat da.
Sinonimoak: Mycena subalpina (Basionimoa), Collybia pseudoradicata, Hemimycena subalpina, Marasmiellus subalpinus.

## Deskribapena

Kapela: 1,5 eta 4 cm bitarteko diametrokoa, hasieran koniko-ganbila, azkenik laua, titi apur batekin, kapelaren azala leuna, ertza soberan du eta gardentasunagatik ildaskatua, krema-horixka koloretik arre-okre antzeko koloreraino.
Orriak: Trinkoak, zabalak, elastikoak, eskotatu samarrak, zuriak, ertza pixka bat flokosoa.
Orri eskotatuak: Oinera iritsi baino lehentxeago eskote txiki bat duten orriak.
Hanka: Zilindrikoa, zurixka, 3 eta 12 cm bitarteko garaierakoa eta 0,3 eta 0,5 cm bitarteko diametrokoa, distiratsua, mizelio-kordoi zuriekin oinarrian, furfurazeo samarra, batez ere oinarrian.
Haragia: Zuria, biguna, elastiko samarra, usain edo zapore nabarmenik gabea.
Etimologia: Subalpinus epitetoa hazten den eremuagatik du.

## Jangarritasuna

Interes gastronomikorik gabea.

### Nahasketa arriskua

Hymenopellis radicata delakoarekin nahas daiteke.

## Sasoia eta lekua

Udaberritik uda amaierara arte. Hostozabalen adar txiki hiletan eta oso hezeetan, batez ere Fagus, Quercus eta Corylus-etan.

### Banaketa eremua

Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 297 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ (Gaztelaniaz) Aranzadi, zientzia elkartea.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Hydropus subalpinus: GBIF—the Global Biodiversity Information Facility.

## Kanpo estekak

* Datuak: Q10431181
# 5. linea (Bartzelonako metroa)

Bartzelonako metroaren 5. linea sarean aurreikustako hamabi lineetako bat da. Cornellà Centre eta Vall d'Hebron geltokiak lotzen du. Linea 1959n inauguratu zen La Sagrera eta Vilapicina geltokien artean.
Ez dago beste proiektuak etorkizunera.

## Geltokiak

| Eskema | Eskema | Geltokia | Gunea |
| ↓ 0:00 | 0:42 | Cornellà Centre | 1 |
| 0:02 | 0:41 | Gavarra | 1 |
| 0:04 | 0:39 | Sant Ildefons | 1 |
| 0:05 | 0:37 | Can Boixeres | 1 |
| 0:07 | 0:36 | Can Vidalet | 1 |
| 0:09 | 0:34 | Pubilla Cases | 1 |
| | | Ernest Lluch | 1 |
| 0:11 | 0:32 | Collblanc | 1 |
| 0:12 | 0:31 | Badal | 1 |
| 0:14 | 0:29 | Plaça de Sants | 1 |
| 0:15 | 0:28 | Sants Estació | 1 |
| 0:17 | 0:26 | Entença | 1 |
| 0:19 | 0:24 | Hospital Clínic | 1 |
| 0:20 | 0:23 | Diagonal | 1 |
| 0:22 | 0:21 | Verdaguer | 1 |
| 0:24 | 0:19 | Sagrada Família | 1 |
| 0:25 | 0:17 | Sant Pau | Dos de Maig | 1 |
| 0:27 | 0:16 | Camp de l'Arpa | 1 |
| 0:29 | 0:14 | La Sagrera | 1 |
| 0:31 | 0:12 | Congrés | 1 |
| 0:32 | 0:10 | Maragall | 1 |
| 0:34 | 0:09 | Virrei Amat | 1 |
| 0:35 | 0:07 | Vilapicina | 1 |
| 0:37 | 0:05 | Horta | 1 |
| 0:39 | 0:04 | El Carmel | 1 |
| 0:41 | 0:02 | El Coll | La Teixonera | 1 |
| 0:43 | 0:00 ↑ | Vall d'Hebron | 1 |

## Erreferentziak

* ↑ «Mapa metro Barcelona | Plànol 2020 metro | Transports Metropolitans de Barcelona» www.tmb.cat (Noiz kontsultatua: 2020-11-23).

## Ikus, gainera

* Bartzelonako metroa

## Kanpo estekak

* Transports Metropolitans de Barcelonako webgune ofiziala
* Autoritat del Transport Metropolitàko webgune ofiziala
* Datuak: Q1348939
* Multimedia: Barcelona Metro line 5 / Q1348939
# Slavoj Žižek

Slavoj Žižek (ahoskera) (Ljubljana, 1949ko martxoaren 21a) Esloveniako filosofo eta teoriko kritiko bat da, nagusiki hegelianismoaren, marxismoaren eta Lacanen psikoanalisiaren tradizioetan koka daitekeena. Ekarpenak hainbat alorretan (teoria politikoa, zinemaren teoria, edota psikoanalisi teorikoa) egin ditu, eta lan teorikoak herri kulturako adibideez hornitzeagatik ezaguna da.
Filosofia ikasi zuen Ljubljanako Unibertsitatean, eta geroago, psikoanalisia Parisko VIII Vincennes-Saint-Denis Unibertsitatean, bai eta bertan doktoretza egin ere. Egun, Ljubljanako Unibertsitateko Soziologia Institutuko senior ikerlaria da, eta European Graduate Schooleko irakaslea. Halaber, zenbait unibertsitatetan irakasle bisitaria izan da. Londresko Birkbeck Institute for the Humanities-en Nazioarteko Zuzendaria da eta Ljubljanako Psikoanalisi Teorikorako Elkarteko presidentea.
Žižekek herri kulturako adibideak darabiltza Jacques Lacanen teoria azaltzeko, eta Lacanen psikoanalisian, Hegelen filosofian edota ekonomia kritiko marxistan oin hartzen du gizarte fenomenoak interpretatzeko. Hainbat gairi buruz idatzi du, besteak beste: subjektibotasuna, ideologia, kapitalismoa, fundamentalismoa, arrazakeria, tolerantzia, multikulturalismoa, giza eskubideak, ekologia, globalizazioa, Irakeko Gerra, iraultza, utopianismoa, totalitarismoa, postmodernismoa, pop kultura, opera, zinema, teologia politikoa, eta erlijioa. Hausnarketa gai izan ditu halaber Europan gertatzen ari diren prozesu subiranistak. Gai horietan, mendebaldeko "ezker unibertsalista" edota postnazionalen aurka jotzen du, prozesu soberanistak babestuz.
1990ko hauteskundeetan Esloveniako presidentetzara aurkeztu zen, nahiz eta hautatua ez izan.

## Erreferentziak

* ↑ (Ingelesez) Revija Problemi. (2007ko urriaren 30a). Society for Theoretical Psychoanalysis, Ljubljana. Slovenia Cultural Profiles Project.
* ↑ Galfasoro, I. 2012: "Todo lo que siempre quisiste saber sobre Slavoj Žižek y nunca te atreviste a preguntar a Imanol Galfarsoro" in Slavoj Žižek, ¡Bienvenidos a tiempos interesantes!,Tafalla, Txalaparta: 173. or.

## Kanpo estekak

* Zizek, ezkerreko pentsamendu berria, Larrun (Argiako gehiagarria), 143. zkia.
* Žižeki egindako elkarrizketa, Berria, 2010eko ekainaren 13a
* Žižeki egindako elkarrizketa, Argia, 2010eko ekainaren 27a, 2236. zkia.
* Slavoj Zizek Iruñean etab... Lapiko Kritikoa, txostenak

## Bibliografia

* Apodaka, Eduardo (2024): Subjektuaren zainak eta adarrak, Bilbo, UEU. ISBN 978-84-8438-897-5
* Galfarsoro, I. 2008: "Zer egin Lenin?" in Subordinazioaren kontra, Iruñea, Pamiela. ISBN 978-84-7681-569-4
* Galfarsoro, I. 2012: "Todo lo que siempre quisiste saber sobre Slavoj Žižek y nunca te atreviste a preguntar a Imanol Galfarsoro" in Slavoj Žižek, ¡Bienvenidos a tiempos interesantes!,Tafalla, Txalaparta. ISBN 978-84-15313-15-1
* Galfarsoro, I. 2012: "(Post)Marxismoa, kultura eta eragiletasuna: Ibilbide historiko labur bat" in Alaitz Aizpuru(koord.), Euskal Herriko pentsamenduaren gida, Bilbo, UEU. ISBN 978-84-8438-435-9
* Datuak: Q184750
* Multimedia: Slavoj Žižek / Q184750
* Aipu famatuak: Slavoj Žižek
# Gari Berasaluze

Gari Berasaluze Ostolaza (Getaria, Gipuzkoa, 1975eko urriaren 30a - ) euskal idazlea da. Hainbat urtez kazetaritzan eta liburugintzan egin du bidea. Besteak beste, Urola Kostako Hitza egunkariko zuzendaria eta Txalaparta argitaletxearen euskarazko liburuen argitaratzailea izan da.
1996-1999 urteen artean, Euskaldunon Egunkariako literatura gehigarriaren arduraduna ere izan zen, eta bertan egindako lanari esker Rikardo Arregi kazetaritza saria jaso zuen 1998an.

## Lanak
### Saiakera

* 64 Begirada xake-taularen zuri-beltzetan (2021, UEU)

### Poesia

* Azaro urrunetako intifadak (1996, Elkar)
* Enarak itzuli dira (2019, Booktegi)

### Haur eta gazte literatura

* Bobbyren hauspoa (1999, Ibaizabal)
* Tulipa gorriak (2002, Txalaparta)
* Elurra ezin da erosi (2007, Txalaparta)
* Elaia, glutenik ez duen kolorea (2010, Txalaparta)

### Biografia

* Elkano, itsasoak emandako bizitza (2008, Txalaparta)

### Itzulpenak

* Mia Couto: Nire taldeko atezaina fusilatu zuten eguna (1994, Susa).
* Fidel Castro: Askatasunaren Eskola (2000, Txalaparta)
* Marcos komandanteordea: Zapataren koloreak (2003, Txalaparta)

## Kanpo estekak

* Gari Berasaluze literaturaren zubitegian
* Gari Berasaluzeren bloga
* Datuak: Q12258207
# Estalagmita

Estalagmita (grezieraz "Σταλαγμίτης", "stalagma", tanta) karbonato kaltziko eta beste mineral batzuk osatutako espeleotema da, leize baten lurretik altxatzen dena.
Goitik eroritako tantaz tanta sortzen dira, zentimetro bakoitzeko urteak hartuz.
Euskal Herrian, adibiderik hoberenetarikoak Pozalaguako leizean (Karrantza) ditugu.

## Ikus, gainera

* Estalaktita

## Kanpo estekak

* Datuak: Q181312
* Multimedia: Stalagmites / Q181312
# Oleg Protopopov

Oleg Alekseievitx Protopopov (errusieraz: Олег Алексеевич Протопопов; Leningrad, 1932ko uztailaren 16a - Interlaken, 2023ko urriaren 31) errusiar patinatzaile-artistikoa izan zen. Sobietar Batasuneko taldean lehiatu zen.
Hamabost urtez patinatzen hasi zen. 1954an Ludmila Belousova ezagutu zuen eta 1957an ezkondu ziren. Bikote gisa lehiatu ziren eta [[1964ko Neguko Olinpiar Jokoak|1964ko]] eta 1968ko Neguko Olinpiar Jokoetan urrezko domina irabazi zuten. Lau aldiz izan ziren munduko txapeldun eta beste lau aldiz Europako txapeldun.
1979an asilo politikoa eskatu zuten Suitzan, eta 1995ean herrialde horretako herritartasuna jaso zuten. Patinatzen jarraitu zuten hirurogeita hamarreko adinera arte.
2003an Errusia bisitatu zuten lehen aldiz 23 urtez erbestean egon ondoren, eta 2014an Sotxiko Olinpiar Jokoen inaugurazioan izan ziren. Azken patinaje erakustaldia 2016an egin zuten eta Ludmila 2017an hil zen.

## Emaitzak

(Bogoiavlenskaia)
| Ekitaldia | 1953 |
| Sobietar Batasuneko Txapelketa | 2. |
(Belousovarekin)
| Ekitaldia | 1954–55 | 1955–56 | 1956–57 | 1957–58 | 1958–59 | 1959–60 | 1960–61 | 1961–62 | 1962–63 | 1963–64 |
| Neguko Olinpiar Jokoak | | | | | | 9. | | | | 1. |
| Munduko Txapelketa | | | | 13. | | 8. | | 2. | 2. | 2. |
| Europako Txapelketa | | | | 10. | 7. | 4. | | 2. | 2. | 2. |
| Sobietar Batasuneko Txapelketa | 3. | 4. | 2. | 2. | 2. | | 2. | 1. | 1. | 1. |
| Ekitaldia | 1964–65 | 1965–66 | 1966–67 | 1967–68 | 1968–69 | 1969–70 | 1970–71 | 1971–72 | 1972–73 |
| Neguko Olinpiar Jokoak | | | | 1. | | | | | |
| Munduko Txapelketa | 1. | 1. | 1. | 1. | 3. | | | | |
| Europako Txapelketa | 1. | 1. | 1. | 1. | 2. | | | | |
| Sobietar Batasuneko Txapelketa | | 1. | 1. | 1. | 2 | 4. | 6. | 3. | |
| Moscow News Saria | | | | | | | 3. | 1. | 2. |

## Kanpo estekak

* Datuak: Q1388974
* Multimedia: Oleg Protopopov / Q1388974
# Stamford Hill

Stamford Hill, Erresuma Batuko Londres hiriburuaren ekialdean dagoen auzo bat da, Hackney barrutian. Charing Cross bidegurutzetik 5,5 milia ipar-ekialdera dago.
2014ean 68.050 biztanle zituen.
Auzoa bertan Hasidiar juduen komunitatearen bizilekua izateagatik ezaguna da, eta Europa osoan Askenazi judu ortodoxoen kontzentrazio handiena duen etemua da.
* Datuak: Q2716505
* Multimedia: Stamford Hill / Q2716505